Здравейте,  

благодаря предварително за изчерпателните отговори на въпросите ми!  

Имам следния въпрос:  

Продавам и.ч. от съсобствен имот. Изпратих Нотариална покана към съсобствениците с цена “Х”.  

След устен разговор с купувача съсобственик се договорихме тази цена “Х” да бъде намалена на “У” с 1000 лв.(примерно)по-малко,които пари да са за разходи по прехвърляне , оформяне на документи и т.н.  

Може ли тази нова цена “У” да бъде записана в предварителния договор като продажна цена , и от там в крайния договор за продажба -Нотариален акт , имота е съсобствен ?




Нотариална покана към съсобственик
==================================

 

Здравейте,


да, можете да промените предварителния договор, ако вече е подписан – с анекс, след като сте постигнали съгласие с купувача за новата цена. Същото като промяна може да се впише и в нотариалния акт. При съсобствен имот е необходима писмено съгласие по реда на чл. 33 Закона за собствеността от останалите съсобственици, което следва да е с нотариална заверка на подписите. Съгласно посочената разпоредба – “съсобственикът може да продаде своята част от недвижимия имот на трето лице само след като представи пред нотариуса писмени доказателства, че е предложил на другите съсобственици да купят тази част при същите условия и декларира писмено пред него, че никой от тях не е приел това предложение.  

Ако декларацията по предходната алинея е неистинска или ако третото лице купи частта на съсобственика при условия, уговорени привидно във вреда на останалите съсобственици, заинтересованият съсобственик може да изкупи тази част при действително уговорените условия. Искът трябва да се предяви в двумесечен срок от продажбата.  

Ако съсобственикът не плати дължимата поради изкупуването сума в месечен срок от влизането на решението в сила, това решение се счита обезсилено по право.”


Поздрави,  

адв. Николина Митова  

тел. 0898 303092


